
VENDIM
Nr. 504, datë 17.7.2019

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKUALIFIKIMI URBAN I QENDRËS SË QYTETIT BILISHT”, NË BASHKINË DEVOLL

Në mbështetje të nenit 100 të Kushtetutës dhe të neneve 5, pika 1, 20 e 21, të  ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Brendshëm, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit: “Rikualifikimi urban i qendrës së qytetit Bilisht”, në Bashkinë Devoll.
2. Shpronësimi bëhet në favor të Bashkisë Devoll.
3. Pronarët e pasurive të paluajtshme, pronë private, që shpronësohen, të kompensohen në vlerë të plotë sipas masës përkatëse që paraqitet në tabelën bashkëlidhur këtij vendimi, për pasuritë “tokë truall” dhe “ndërtesë”, me vlerë të përgjithshme prej 873 470.7 (tetëqind e shtatëdhjetë e tre mijë e katërqind e shtatëdhjetë pikë shtatë) lekësh.
4. Vlera e përgjithshme e shpronësimit, prej 873 470.7 (tetëqind e shtatëdhjetë e tre mijë e katërqind e shtatëdhjetë pikë shtatë) lekësh, të përballohet nga të ardhurat e Bashkisë Devoll, planifikuar në buxhetin e saj, me vendim të këshillit bashkiak. 
5. Shpronësimi të fillojë menjëherë pas botimit të këtij vendimi në Fletoren Zyrtare dhe të përfundojë tre muaj pas hyrjes në fuqi të këtij vendimi.
6. Pronarët e pasurive të paluajtshme, pronë private, të pasqyruar në tabelën bashkëlidhur këtij vendimi, të kompensohen, për efekt shpronësimi, pasi të kenë paraqitur certifikatën e pronësisë, hartën treguese të regjistrimit si dhe kartelën e pasurisë, pranë Bashkisë Devoll.
7. Afati i përfundimit të punimeve të objektit në Bashkinë Devoll të jetë në përputhje me afatet e parashikuara nga kjo bashki.
8. Agjencia Shtetërore e Kadastrës, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Devoll, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar dhe të bëjë kalimin e pronësisë për pasuritë e shpronësuara në favor të Bashkisë Devoll.
9. Agjencia Shtetërore e Kadastrës të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë për pasuritë e shpronësuara. 
10. Ngarkohen Ministria e Brendshme, Agjencia Shtetërore e Kadastrës dhe Bashkia Devoll për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama




Lista e pronave dhe e pronarëve që do të shpronësohen për realizimin e projektit: “Rikualifikimi urban i qendrës së qytetit Bilisht”
Bashkia Devoll


	Nr
	Emri, Mbiemri (Pronari që shpronësohet)
	ZK
	Nr. pasurisë
	Sipërfaqja e truallit/   m2
	Çmimi i truallit lekë/m2
	Vlera e truallit/lekë
	[bookmark: _GoBack]Sipërfaqja e ndërtesës (m2)
	Vlera e ndërtesës/lekë
	Vlera e përgjithshme e shpronësimit
	Shënime

	
	
	
	
	
	
	
	
	
	
	

	1
	Idris Isaku
	1187
	5/165
	24
	2145
	51480
	 
	 
	51,480
	Konfirmuar nga ZVRPP

	2
	Verore Isaku               Maklend Isaku             Denisa Isaku                                       
	1187
	5/567ND
	 
	 
	 
	28
	749060.7
	749060.7
	Konfirmuar nga ZVRPP

	3
	Arjan Begolli
	1187
	5/580
	34
	2145
	72930
	 
	
	72930
	Konfirmuar nga ZVRPP

	 
	Shuma
	 
	 
	 
	 
	 
	 
	 
	873 470.70

